Peninsula Iberic sub domination roman

Le Peninsula Iberic esseva sub domination roman in le periodo comprehendite inter 218 a. C. (data del disimbarco roman in Ampurias) e le initios del seculo 5 (quando, post le cadita del Imperio roman de Occidente, in 476, le visigothos entra in le Peninsula, substituente le autoritate de Roma). Durante iste longe periodo de plus de sex seculos, tanto le population como le organisation politic del territorio hispanico suffrite profunde e irreversibile cambios, e remanerea marcate pro sempre con le impronta inconfundibile del cultura e del costumbres romane.

De facto, post le periodo de conquistas, le Peninsula Iberic deveniva un parte fundamental del Imperio roman, providente a illo un enorme quantitate de recursos materiales e humanos, e essente durante seculos un del partes plus stabiles del mundo roman e cuna de alcun governatores del imperio.

Le processo de assimilation del modo de vita roman e su cultura per le populos subiecte es cognoscite como romanisation. Le elemento human esseva su factor le plus activ, e le exercito le principal agente integrator.

Le societate hispanic esseva organisate como le resto del Imperio Roman, in homines libere e servos. Le homines libere poteva participar in le governo, votar in electiones e esser proprietarios de terras. Le servos, in contrario, non habeva alcun derecto e esseva proprietate de alicun homine libere. Le feminas poteva esser libere o servas, ma non habeva le mesme derechos que le homines.

Categoria:Historia de Espania
Categoria:Historia de Portugal